OpenLLM-France/wikimedia huggingface dataset:
# Cleveland (Alabama)

Cleveland és una població dels Estats Units a l'estat d'Alabama. Segons el cens del 2000 tenia 1.241 habitants.

## Demografia

Segons el cens del 2000, Cleveland tenia 1.241 habitants, 441 habitatges, i 339 famílies. La densitat de població era de 69,6 habitants/km².
Dels 441 habitatges en un 36,7% hi vivien nens de menys de 18 anys, en un 67,6% hi vivien parelles casades, en un 5,2% dones solteres, i en un 23,1% no eren unitats familiars. En el 20,4% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,22.
Per edats la població es repartia de la següent manera: un 25,3% tenia menys de 18 anys, un 10,1% entre 18 i 24, un 28% entre 25 i 44, un 23,3% de 45 a 60 i un 13,3% 65 anys o més.
L'edat mediana era de 36 anys. Per cada 100 dones hi havia 106,1 homes. Per cada 100 dones de 18 o més anys hi havia 105,5 homes.
La renda mediana per habitatge era de 37.037 $ i la renda mediana per família de 40.298 $. Els homes tenien una renda mediana de 27.228 $ mentre que les dones 19.667 $. La renda per capita de la població era de 16.857 $. Aproximadament el 5,2% de les famílies i el 6,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Notes

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Sant Eloi

«Sant Eloi» té aquests significats:
* Sant Eloi de Noyon (Chaptelat, ~588 - Noyon, 660), bisbe franc de Noyon
* Tossal de Sant Eloi, muntanya al nucli de Tàrrega
* Parc de Sant Eloi, parc al nucli de Tàrrega a la serra de Sant Eloi
* Sant Eloi (Castellar de n'Hug), muntanya entre els municipis de Castellar de n'Hug i La Pobla de Lillet
# Salomé (filla d'Herodes)

Salomé (en llatí Salome, en grec antic Σαλώμη) va ser la filla d'Herodes el Gran, que la va tenir amb la seva darrera dona, Elpis.
A la mort del seu pare va rebre diversos béns en herència i a més a més l'emperador August hi va afegir una considerable dot i la va casar amb un fill de Ferores, que era el germà d'Herodes el Gran.

## Referències

* ↑ Smith, William (ed.). «Salome». A Dictionary of Greek and Roman biography and mythology. [Consulta: 31 juliol 2022].
# Cronartiàcies

Cronartiaceae és una família de rovells de l'ordre de les uredinals. Aquests rovells ataquen sovint als pins. Tenen hostes successius, normalment un arbre i una planta amb flor, i fins a cinc fases en l'estat d'espora. Moltes de les espècies causen grans perjudicis, i sovint alta mortalitat, en els boscos de coníferes.

## Bibliografia

* Hiratsuka, Y. et al. (1991). Rusts of pine. Proceedings of the IUFRO Rusts of Pine Working Party Conference. Forestry Canada Information Report NOR-X-317. (anglès)

## Enllaços externs

* Imatges d'alguns rovells de les Cronartiaceae
# Meng Wanzhou

Meng Wanzhou (en xinès: 孟晚舟; Chengdu, 13 de febrer de 1972), també coneguda com a Cathy Meng o Sabrina Meng, es una empresària xinesa. És vicepresidenta de la junta i directora financera (CFO) de la companyía de telecomunicacions Huawei, la principal empresa tecnològica del país en aquest àmbit, que va fundar el seu pare Ren Zhengfei.
L'1 de desembre de 2018, Meng fou detinguda al Canadà arran d'una demanda dels Estats Units que l'acusaven de frau. La seva retenció s'acabà el 24 de setembre del 2021 i tornà a la Xina acollida com una heroïna. Alhora es van alliberar dos ciutadans canadencs tot i que la Xina es negà aleshores a reconèixer que es tractava del que s'anomena "diplomàcia d'ostatges"

## Referències

* ↑ «La Xina i el Canadà firmen la pau en el cas Huawei». Segre, 26-09-2021 [Consulta: 28 setembre 2021].
# Circ de Calder

El Circ Calder és una representació artística d'un circ creat per l'artista nord-americà Alexander Calder creada entre el 1926 i el 1931
Està compost per figures de filferro equipades per a realitzar les diferents funcions dels artistes de circ que representen, des de contorsionistes fins domadors de lleons. Les figuretes estan fetes de diversos materials, generalment de filferro i de fusta. Calder va començar a improvisar actuacions d'aquest circ durant el seu temps a París mentre aniria comentant en francès la representació. El Circ de Calder forma part de la col·lecció permanent del Museu Whitney de Nova York.

## Referències

* ↑ Col·lecció d'Alexandre Calder Arxivat 2016-12-07 a Wayback Machine. (Enllaç trencat)

## Bibliografia

* Calder, Alexander. An Autobiography With Pictures. HarperCollins. ISBN 0-06-853268-7.

## Enllaços externs

* «Pel·lícula de 1961 Cirque Calder».
# Partit Laborista

«Partit Laborista» té aquests significats:
* Partit Laborista Escocès
* Partit Laborista Georgià
* Partit Laborista Gal·lès
* Partit Laborista (Irlanda)
* Partit Laborista d'Irlanda del Nord
* Partit Laborista Israelià
* Partit Laborista (Malta)
* Partit Laborista Noruec
* Partit Laborista de Nova Zelanda
* Partit Laborista (Regne Unit)
* Partit Laborista Australià
* Partit del Treball (Països Baixos)
# Teoria culturològica

La teoria culturològica és una teoria de la comunicació creada en la dècada de 1960, principalment de l'obra d'Edgar Morin "La cultura de masses en el segle XX: L'esperit del temps". Morin determina que l'individu pren part d'una experiència universal quan participa de la cultura, amb aquest impuls de sentir-se pertinent a la societat.
Aquesta teoria neix d'una anàlisi de la teoria crítica, segons la qual els mitjans de comunicació serien el vehicle per l'alienació de les masses. La teoria es posiciona en el vessant dels estudis alternatius a la recerca institucional, introduint una novetat: no examina exclusivament els mitjans de comunicació de massa i els seus efectes, sinó que es concentra en l'anàlisi de la cultura de massa en si mateixa. Els culturòlegs, per la seva part, veuen la cultura com una fabricació dels mitjans de comunicació, donant a les masses el que volen: Una informació transformada pels grans quadres de venda i l'art produït en l'òptica de la indústria, és a dir, la massa i venut pels medis com que era una imatge de la realitat en la qual viu la gent. D'acord amb ells, la cultura neix combinant la realitat amb la imaginació.
Per tant, la finalitat d'aquesta teoria és la d'estudiar la cultura de massa per individualitzar-ne els aspectes antropològics i les relacions que s'instauren entre el consumidor i l'objecte de consum.

## Referències

* ↑ Morais, João "Teoria culturológica" no site da Escola Superior de Educação de Coimbra (Portugal) acessado a 8 de setembro de 2009
# Pikhtatx

Pikhtatx (en rus: Пихтач) és un poble (un raziezd) de l'óblast de Kémerovo, a Rússia, que en el cens del 2010 tenia 13 habitants, pertany al districte de Taigà.

## Referències

* ↑ http://xn--400-eddplucwdhb0e2b.xn--p1ai/userfiles/files/tajny_imen_zemli_kuzneckoj.pdf
# Kewaunee

Kewaunee és una població dels Estats Units a l'estat de Wisconsin. Segons el cens del 2000 tenia 2.806 habitants.

## Demografia

Segons el cens del 2000, Kewaunee tenia 2.806 habitants, 1.149 habitatges, i 736 famílies. La densitat de població era de 312,2 habitants per km².
Dels 1.149 habitatges en un 29,5% hi vivien nens de menys de 18 anys, en un 53,1% hi vivien parelles casades, en un 7,7% dones solteres, i en un 35,9% no eren unitats familiars. En el 32,6% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,3% tenia menys de 18 anys, un 7,7% entre 18 i 24, un 25,5% entre 25 i 44, un 21,7% de 45 a 60 i un 21,8% 65 anys o més.
L'edat mediana era de 41 anys. Per cada 100 dones de 18 o més anys hi havia 91,4 homes.
La renda mediana per habitatge era de 36.420 $ i la renda mediana per família de 45.643 $. Els homes tenien una renda mediana de 32.292 $ mentre que les dones 20.544 $. La renda per capita de la població era de 17.384 $. Aproximadament l'11,2% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kewaunee» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Kewaunee». American Fact Finder. Oficina del Cens dels Estats Units, 12-01-2010.
# Gymnothorax verrilli

Gymnothorax verrilli és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 43 cm de longitud total.

## Distribució geogràfica

Es troba des de la Península de Baixa Califòrnia fins a Panamà.

## Referències

* 1 2 Garilao, Cristina V.; Bailly, Nicolas. «Gymnothorax verrilli (Jordan & Gilbert, 1883) White-edged moray». FishBase.

## Bibliografia

* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
# Oxnard

Oxnard és una ciutat ubicada al Comtat de Ventura a Califòrnia, Estats Units d'Amèrica, de 197.067 habitants segons el cens de l'any 2009 i amb una densitat de 2.942 per km². Oxnard és la 121a ciutat més poblada del país. Es troba a uns 100 quilòmetres per carretera a l'oest de Los Angeles.

## Enllaços externs

* Pàgina Oficial d'Oxnard (anglès)
# Thomas (I) Lupo

Thomas (I) Lupo (Londres, 1571 (<7 d'agost de 1571) - Londres, desembre 1627) va ser un compositor i violista anglès de les èpoques tardana isabelina i jacobina.
Juntament amb Orlando Gibbons, John Coprario i Alfonso Ferrabosco, va ser un dels principals desenvolupadors del repertori per a conjunts de viola.
Va formar part d'una famosa família de músics, (Lupo), que va incloure diverses generacions. El seu pare era Joseph Lupo, un músic de corda i compositor de Venècia que havia arribat primer a Anvers i després a Londres; Thomas probablement va néixer allí. En 1588 es va unir al conjunt de violí a la cort de la reina Isabel I, quan només tenia 16 anys, però evidentment no li van pagar els seus serveis fins a 1591. Thomas va conservar aquesta posició, o les seves variants, durant tota la seva vida. Durant l'època jacobina, va servir tant a les llars del Príncep Henry (després de 1610) i el Príncep Carles (després de 1617).
Un registre supervivent de 1627 indica que estava en dificultats financeres i que va haver de signar 100 lliures esterlines per pagar els seus creditors: l'informe afirma que la seva dona va intentar violentament evitar que ho fes.

## Música i influència

Lupo va ser una de les figures principals en el desenvolupament del repertori de conjunts de viola. A més, va ser un compositor important de la música vocal sagrada. Probablement va escriure una quantitat considerable de música per al conjunt de violí de la cort, però gairebé cap d'ells sobreviu; Hi ha la hipòtesi que gran part del repertori anònim d'aquest grup és per Lupo.
La major part de la música per a violes que va escriure Lupo, per dos, tres, quatre, cinc i sis parts, data del seu treball a la llar del Príncep Carles. Moltes de les peces utilitzen un estil contrapunt i textural que recorda al madrigal italià, especialment les peces de cinc i sis veus: en particular va imitar l'estil de Marenzio, les obres del qual eren conegudes a Anglaterra, havent compost una gran part de Nicholas La música transalpina de Yonge, de 1588, que va començar la moda dels madrigals a Anglaterra.
La seva música de conjunt per a tres i quatre parts és més experimental, sovint amb combinacions poc freqüents en altres compositors de l'època, com ara tres baixos junts o tres triples junts. Alguns dels consort musicals van ser dissenyats per anar acompanyats d'un orgue.
Els tipus específics de composicions instrumentals de Lupo inclouen fantasies (12 per a sis parts, 35 per a cinc parts, 13 per a quatre parts i 24 per a tres parts); pavanes, gal·les i almands (allemandes). Algunes de les fantasies són transcripcions directes de madrigals italians.

## Referències

* Peter Holman: "Thomas Lupo", Grove Music Online, ed. L. Macy (Accés el 6 d'abril de 2006), (accés per subscripció)
# Pikesville

Pikesville és una concentració de població designada pel cens dels Estats Units a l'estat de Maryland. Segons el cens del 2000 tenia 29.123 habitants.

## Demografia

Segons el cens del 2000, Pikesville tenia 29.123 habitants, 12.747 habitatges, i 8.145 famílies. La densitat de població era de 906,8 habitants per km².
Dels 12.747 habitatges en un 24,1% hi vivien nens de menys de 18 anys, en un 54,9% hi vivien parelles casades, en un 7% dones solteres, i en un 36,1% no eren unitats familiars. En el 30,5% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,81.
Per edats la població es repartia de la següent manera: un 19,7% tenia menys de 18 anys, un 5,3% entre 18 i 24, un 24,4% entre 25 i 44, un 27% de 45 a 60 i un 23,6% 65 anys o més.
L'edat mediana era de 45 anys. Per cada 100 dones de 18 o més anys hi havia 81 homes.
La renda mediana per habitatge era de 58.598 $ i la renda mediana per família de 78.002 $. Els homes tenien una renda mediana de 52.079 $ mentre que les dones 37.179 $. La renda per capita de la població era de 41.035 $. Entorn del 5% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pikesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pikesville». American Fact Finder. Oficina del Cens dels Estats Units, 12-01-2010.
# Gymnothorax vicinus

Gymnothorax vicinus és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 122 cm de longitud total.

## Distribució geogràfica

Es troba a l'Atlàntic occidental (des de Bermuda, les Bahames i el sud de Florida fins al Brasil) i a l'Atlàntic oriental (Açores, Madeira, les Illes Canàries, Cap Verd i les illes del Golf de Biafra).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Diomedes el Gramàtic

* Aquest article tracta sobre el gramàtic llatí. Si cerqueu l'escoliasta a Dionisi de Tràcia, vegeu «Diomedes (comentarista grec)».
Diomedes (en llatí: Diomedes Grammaticus; en grec antic: Διομήδης) fou un gramàtic llatí de final del segle iv. És autor d'un tractat gramatical en tres llibres que tracta sobre gramàtica i mètrica.
L'obra, intitulada De Oratione et Partibus Orationis et Vario Genere Metrorum libri III, o simplement Ars grammatica, està dedicada a un tal Atanasi, altrament desconegut. El text de Diomedes té grans semblances amb el de Carisi, de qui sembla que podria haver extret bona part de la seva obra, com també de Màxim Victorí. Atès que el text de Carisi està en bona part corromput, el de Diomedes és útil per reconstruir-lo. El primer llibre de Diomedes tracta de les vuit parts del discurs, i el segon sobre les idees fonamentals de la gramàtica; el tercer, el més important, tracta de mètrica, i és força profitós pels fragments preservats del De Poetis de Suetoni.

## Referències

* ↑ Smith, William (editor). «Diomedes». A: A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1026.
* ↑ «Diomedes (Latin grammarian)». A: Encyclopædia Britannica, 1911.

## Edicions

* Diomedis Grammatici opus, item Donati de octo orationis partibus et barbarismo libellus. Ab Johanne Caesario emendatum scholiisque illustratum. Colònia: per Johannem Soterem, 1536.
* Grammatici Latini. Vol. I: Flavii Sosipatri Charisii Artis grammaticae libri V et Diomedis Artis grammaticae libri III. Ex recensione Henrici Keilii. Leipzig: in aedibus Teubneri, 1862.
# OFK Titograd

L'OFK Titograd (nom complet: Omladinski Fudbalski Klub Titograd, en montenegrí: ОФК Титоград) és un club de futbol montenegrí de la ciutat de Podgorica. Anteriorment s'anomenava Fudbalski Klub Mladost Podgorica (en montenegrí: ФК Младост Подгорица).

## Història

El club va ser fundat el 1951. S'ha anomenat successivament:
* 1951-1960: FK Mladost (Fudbalski klub Mladost Titograd)
* 1960-1992: OFK Titograd (Omladinski fudbalski klub Titograd)
* 1992-2018: FK Mladost (Fudbalski klub Mladost Podgorica)
* 2018-avui: OFK Titograd (Omladinski fudbalski klub Titograd)

## Palmarès

* Lliga montenegrina de futbol:
** 2015–16
* Copa montenegrina de futbol:
** 2014–15, 2017–18
* Segona divisió montenegrina de futbol:
** 2009-10
* Lliga de Montenegro (Iugoslàvia):
** 1958-59, 1960-61, 1961-62, 1963-64, 1966-67, 1967-68, 1974-75, 1978-79, 1983-84, 1986-87, 1990-91, 1998-99
* Copa de Montenegro (Iugoslàvia):
** 1965-66, 1975-76, 1982-83, 1997-98, 2002-03

## Referències

* ↑ perfil a Weltfussballarchiv Arxivat 2013-09-22 a Wayback Machine.
* ↑ «Istorijat - FK Mladost». Arxivat de l'original el 2016-11-11. [Consulta: 17 gener 2017].
* ↑ «Montenegro - List of Champions». RSSSF. [Consulta: 13 juliol 2012].
* ↑ «Montenegro - List of Cup Finals». RSSSF. [Consulta: 19 setembre 2011].

## Enllaços externs

* Web oficial
# Oxobi

Jules Martin Moulier conegut amb el pseudònim de Oxobi (1888 - 1957) va ser un sacerdot i escriptor en èuscar.
Va néixer a Bidarrai a Iparralde. El 1897 la seva família es traslladà a Baiona i després a Zokoa i ja el 1904 a Ahurti. Entrà de seminarista a Larresoro i s'ordenà sacerdot el 1912. En aquella època el prefecte de la capital del departament, Pau, castigava als sacerdots per ensenyar el catecisme en basc en lloc de fer-ho en francès aquestes actituds tan hostils a la cultura basca impulsaren Oxobi a reivindicar l'ús de l'euskara.
Col·laborà al setmanari Eskualduna i envià a Kirikiño notícies d'Iparralde al periòdic Euzkadi (1919 - 1922)

## Obra

* Botz,ohiu, deiadar,nigar Poesia (1913)
* Heiatik zerura Poesia (1935)
* Alegiak Faules (1926)
* Haur elhe haurrentzat Faules (1944)
# Cuculins

Els cuculins (Cuculinae) són una subfamília d'ocells dins la família dels cucúlids (Cuculidae). S'estenen per tots els continents. Moltes espècies són migratòries i viatgen milers de quilòmetres, com ara el cucut comú que migra des d'Europa cap al sud, a través del Mar Mediterrani i el desert del Sàhara fins al sud d'Àfrica. Habiten una bona varietat d'hàbitats, des de les zones rurals als boscos, canyars i selves, en funció de la disponibilitat d'aliments i la presència de l'espècie hoste.
Són ocells arboris, sovint solitaris, de grandària molt variable, amb potes curtes, cua llarga i ales llargues i estretes. Tenen un plomatge vistós. S'alimenten d'insectes i especialment erugues i, alguns membres del gènere Eudynamys, també de fruites.
Els Cuculins són paràsits de posta i ponen llurs ous en els nius d'altres ocells. De vegades afegeixen l'ou als que hi ha a un niu, i altres vegades retiren els que ja hi ha. El període d'incubació és menor que el de l'espècie hoste i llurs pollets creixen a major velocitat. De vegades, les cries d'aquestes espècies maten els seus "germans" llançant-los fora del niu, en altres casos no ho fan, però moren de fam al no poder competir en la lluita per la demanda d'aliments.

## Sistemàtica

Segons la classificació del Congrés Ornitològic Internacional (versió 2.11), aquesta subfamília conté 23 gèneres amb 93 espècies:
* Gènere Rhinortha, amb una espècie: malcoha de Raffles (Rhinortha chlorophaea).
* Gènere Ceuthmochares, amb dues espècies.
* Gènere Taccocua, amb una espècie: malcoha bec de corall (Taccocua leschenaultii).
* Gènere Zanclostomus, amb una espècie: malcoha gorja-roig (Zanclostomus javanicus).
* Gènere Rhamphococcyx, amb una espècie: malcoha de Sulawesi (Rhamphococcyx calyorhynchus).
* Gènere Phaenicophaeus, amb 6 espècies.
* Gènere Dasylophus, amb dues espècies.
* Gènere Clamator, amb 4 espècies.
* Gènere Coccycua, amb tres espècies.
* Gènere Piaya, amb dues espècies.
* Gènere Coccyzus, amb 13 espècies.
* Gènere Pachycoccyx, amb una espècie: cucut cuaample (Pachycoccyx audeberti).
* Gènere Microdynamis, amb una espècie: cucut capnegre (Microdynamis parva).
* Gènere Eudynamys, amb tres espècies.
* Gènere Urodynamis, amb una espècie: cucut koel del Pacífic (Urodynamis taitensis).
* Gènere Scythrops, amb una espècie: cucut tucà (Scythrops novaehollandiae).
* Gènere Chrysococcyx, amb 13 espècies.
* Gènere Cacomantis, amb 10 espècies.
* Gènere Cercococcyx, amb tres espècies.
* Gènere Surniculus, amb 4 espècies.
* Gènere Hierococcyx, amb 8 espècies.
* Gènere Cuculus, amb 11 espècies.
* Gènere Nannococcyx, amb una espècie: cucut de Santa Helena (Nannococcyx psix).

## Referències

* ↑ Els cuculins a Tree Life Web Project Rev. 07/11/2012
# Tipus abstracte de dades

En informàtica, un tipus abstracte de dades (TAD) és una especificació d'un conjunt de dades i d'un conjunt d'operacions que poden ser executades sobre el conjunt de dades. Com a tipus de dades diem que és abstracte en el sentit que és independent de les possibles implementacions.
La definició d'un TAD es pot fer de forma formal (definició matemàtica) o pot fer-se mitjançant una especificació informàtica (per exemple utilitzant una interfície).

## Tipus abstractes de dades en llenguatges orientats a objectes

Els tipus abstractes de dades, quan s'especifiquen en llenguatges orientats a objectes com per exemple Java tenen els següents components:
* Constructor: És una operació especial que permet la creació d'instàncies del tipus abstracte de dades. Els constructors poden crear instàncies buides o inicialitzar-les amb informació concreta.
* Operacions: També anomenats mètodes (en llenguatges de programació orientats a objectes, com Java) o funcions, rutines o subrutines (termes més comunament utilitzats en llenguatges imperatius, com C). Hi ha operacions que permeten alterar part o tot el contingut (per exemple, afegir elements, o reordenar-los), copiar part o tot el contingut (per exemple, obtenir determinat element, o clonar tota la instància), o obtenir altres informacions (per exemple, obtenir el nombre de components, o saber si un valor determinat està contingut).

## Història

El concepte de tipus abstracte de dades, va ser utilitzat per primer cop el 1974 per John Guttag i altres però no va ser fins al 1975 que per primer cop Liskov va proposar aquest concepte en un llenguatge de programació (CLU.llina).

## Exemples de TDA

* Contenidor
* String o tira de caràcters
* Array o vector o matriu
* Array associatiu o hash
* Llista
* Cua
* Pila
* Conjunt
* Arbre